OpenLLM-France/wikimedia huggingface dataset:
# Noir Désir

Noir Désir èra un grop rock francés de Bordèu (Occitània) fondat de caps 1980 e oficialament desseparat en 2010.
An recebut en 1989 lo Bus d'Acier, lo Grand prèmi del rock francés.
Foguèt lo grop màger de l'empont rock exagonau entre 1992 e 2002. Mès a partir de 2003, aguèt un percors complicat pr'amor que lo cantaire del grop, Bertrand Cantat, foguèt empresonat per aver tuat sa galanta, l'actritz Marie Trintignant.
Noir Désir a sortit siès albums estúdios entre 1987 e 2001.

## Discografia

* 1987: Où veux-tu qu'je r'garde ?
* 1989: Veuillez rendre l'âme (à qui elle appartient)
* 1991: Du ciment sous les plaines
* 1992: Tostaky
* 1996: 666.667 Club
* 2001: Des visages des figures

## Cançons mai conegudas

* Aux sombres héros de l'amer (1989)
* Les écorchés (1989)
* En route pour la joie (1991)
* Charlie (1991)
* Tostaky (le continent) (1992)
* Lolita nie en bloc (1993)
* Ici Paris (1993)
* Marlène (1994)
* Un jour en France (1996)
* À ton étoile (1997)
* L'homme pressé (1997)
* Comme elle vient (1997)
* One Trip/One Noise (1998)
* Le vent nous portera (2001)
* Lost (2002)

## Referéncias

* ↑ https://www.noir-desir.fr/biographie.html
* ↑ http://www.chartsinfrance.net/Noir-Desir/Aux-sombres-heros-de-l-amer-s881.html
* ↑ http://www.chartsinfrance.net/Noir-Desir/Tostaky-s1589.html
* ↑ http://www.chartsinfrance.net/Noir-Desir/L-homme-presse-s2567.html
* ↑ http://www.chartsinfrance.net/Noir-Desir/Le-vent-nous-portera-s4107.html
# Marc Antoine Gaudin

Marc Antoine Gaudin (5 d'abriu de 1804, Saintes - 2 d'aost de 1880, París) es un quimista francés dau sègle XIX. Emplegat dau Burèu dei Longitudas, s'interessèt a de domenis variats en optica, en quimia e en mecanica. En particular, en 1833, publiquèt de trabalhs permetent de melhorar la terminologia en establissent una diferéncia clara entre leis atòms e lei moleculas. Establiguèt tanben lo caractèr diatomics de certanei moleculas. Sa publicacion aguèt inicialament pauc d'influéncias sus la comunautat, mai aguèt un ròtle important durant lo congrès de Karlsruhe que permetèt a la teoria atomica de s'impausar au sen de la comunautat scientifica. Puei, s'interessèt ai daguerreotipes e es considerat coma un pionièr de la fotografia.

## Liames intèrnes

* Atòm.
* Fotografia.

## Bibliografia

* (en) Seymour H. Mauskopf, « The Atomic Structural Theories of Ampère and Gaudin: Molecular Speculation and Avogadro's Hypothesis », Isis, vol. 60, n° 1, 1969, pp. 61-74.

## Nòtas e referéncias

* ↑ (fr) Olivier Lafont e Philippe de la Cotardière (act.), Histoire des Sciences. De l'Antiquité à nos jours, París, Éditions Tallandier, 2012, pp. 453-454.
# Moneda fiduciària

La moneda fiduciària (dau latin : fiducia, fisança) es la moneda que sa valor es fondada sus la fisança acordada a son emetor car sa valor nominala es superiora a sa valor intrinsèca. Per exemple, es lo cas dei bilhets de banca actuaus que sa valor es assegurada per una banca centrala. Aqueu tipe de moneda apareguèt en Asia a la fin dau sègle X amb lei jiaozis chinés e en Euròpa a partir dau sègle XVII. Amb lo renfòrçament dei poders economics deis Estats, son usatge se generalizèt pauc a pauc e la moneda fiduciària remplacèt lentament la moneda metallica que sa valor correspondiá a la quantitat de metaus preciós contenguts dins la pèça ò lo lingòt. Uei, fòrma una partida importanta dei cambis monetaris de la vida vidanta.

## Liames intèrnes

* Moneda escripturala.
* Moneda marchanda.
# Congrès de Karlsruhe

Lo Congrès de Karlsruhe es un congrès scientific internacionau de chimia iniciat per lo quimista alemand August Kékulé (1829-1896). Se debanèt entre lo 3 e lo 5 de setembre de 1860. Mai de 120 chimistas i participèron per discutir de las nocions d'atòmes, de moleculas, d'equivalent e per armonizar las notacions emplegaas. Lo congrès aviá pereu l'objectiu de reglar los conflictes entre partisans de la teoria atomica e partisans de la teoria dels equivalents. De personalitats coma Stanislao Cannizzaro (1826-1910) e Jean-Baptiste Dumas (1800-1884) aguèron un ròtle important durant los debats, mas lo resultat dau congrès foguèt inicialament nul car los dos camps mantenguèron sas posicions a l'eissia de las discussions. Pasmens, rapidament, la màger part dels chimistas europeus se ralièron a l'atomisme.

## Ligams intèrnes

* Atòm.

## Bibliografia

* (fr) Olivier Lafont e Philippe de la Cotardière (act.), Histoire des Sciences. De l'Antiquité à nos jours, París, Éditions Tallandier, 2012, pp. 448-456.
# Metal (musica)

L'apellacion metal en musica que correspon a realitats artisticas hòrt divèrsas. Que i a totun quauques denominators comuns enter tots los grops (o casi) qui's revendican d'aqueste estil.

## La musica

La musica metal qu'utiliza lo mei sovent
* ritmes hòrt marcats, que sian rapides o lents, dab ua frequenta utilizacion de la dobla pedala o de la dobla gròssa caisha
* guitarras electricas saturadas
* ua votz hèra energica, sovent agressiva. Dens mantuns estils de metal lo cant qu'ei quitament remplaçat per crits, tanben aperats vocaus.

## Los estils

Que i a mantuns estils de musica metal :
* lo heavy metal
* lo thrash metal
* lo black metal
* lo death metal
* lo neo metal
* lo doom metal
* lo folk metal.
Parièr, cèrts grops qui ne's reconeishen pas dens nat d'aqueths estils que crean la loa pròpia apellacion entà mentàver la loa musica. Atau los Finés d'Impaled Nazarene qu'apèran la loa mesclanha de black metal e de crust-punk "nuclear metal". E lo grop de heavy metal italian Rhapsody, hòrt influenciat per las musicas de filmes, que ditz har "Hollywood metal"

## L'estetica

Qu'ei hèra importanta dens lo monde deu metal. Las pochetas de cèrts discs que son hèra esteticas e los grops que las se hèn har per artistas especializats. Quauquas tematicas que son recurrentas : la mort, la guèrra, ua vision fantasmada de l'Edat Mejana, l'heroic fantasy, la religion (en particular lo satanisme) e l'esoterisme.

## La mòda

La màger part deus musicians e deus fans de metal qu'an lo peu long, que sian hemnas o òmis. Hèra que's vesteishen dab quessòts a l'efigia de grops. Los bracelets dab claus que son tanben hèra presats. Que vedem tanben mei de tatoatges e de piercings en se passejar dens un concèrt de metal que non pas sus ua plaça publica. Enfin las gojatas que pòrtan tanben raubas dab dentelas negras. Aquesta mòda recenta que vien deu moviment goth-electro.
Mes cada sotaestil de metal qu'a tanben los sons còdes particulars.

## Quauques grops

* Black Sabbath (heavy metal)
* Burzum (black metal)
* Iron Maiden (heavy metal)
* Therion
* Portal de la musica
# Ai vist lo lop

Ai vist lo lop es una cançon tradicionala occitana creada a l'entorn del sègle XIII, foguèt tornar interpretada per Mont-Jòia e mai recentament pel duo Brotto-Lopez. N'existís tanben una version metal popularizada dempuèi la fin de las annadas 1990 pel grop alemand In Extremo.

### Extrach

Ai vist lo lop, lo rainard, la lèbre Ai vist lo lop, lo rainard dançar Totei tres fasián lo torn de l'aubre Ai vist lo lop, lo rainard, la lèbre Totei tres fasián lo torn de l'aubre Fasián lo torn dau boisson folhat.
Aquí trimam tota l'annada Per se ganhar quauquei sòus Rèn que dins una mesada Ai vist lo lop, lo rainal, la lèbre Nos i fotèm tot pel cuol Ai vist la lèbre, lo rainal, lo lop.
# In Extremo

In Extremo es un grop de folk metal alemand de Berlin.
Cantan dins mantunas lengas, en latin, en occitan, en suedés, en norvegian, en islandés, en espanhòl, e, de segur, en anglés e en alemand. An collaborat ambe de grops de nombroses païses d’Euròpa, coma Mägo de Oz, ambe qui aguèron un succès ambe lo títol en espanhòu En esta noche.
Lo grop èra d'en primièr format pels membres de dos grops independents, d'un costat, un grop de musica medievala, e de l'autre un grop de ròck. Los sòcis dels dos grops se reüniguèron dins divèrsas amassadas dins un mercat medieval ont faguèron de concèrts. En 1996 comencèron en seguida de jogar dins divèrses estanquets de Berlin ambe los instruments qu'avián. Sonque demòra una cançon d’aquela periòda, Ai vis lo lop, la represa d'una vielha cançon tradicionala occitana. Aguèron lèu-lèu de succès tre la sortida de lor primièr album, e comencèron alavetz de collaborar ambe d'autres grops, coma Corvus Corax o Bathory.
Lor estili musical es una mèscla entre la musica tradicionala medievala e lo heavy metal, çò qu'a fach que son sovent classats dins lo folk metal.
# Folk metal

Lo folk metal es un genre musicau, mesclum de musica folk e de metal.
La musica garda una fòrta influéncia metal (ritme rapide, guitarra saturada), mai inclutz d'instruments tradicionaus dei culturas que lei regardan : flaütet, acordeon, etc.
D'unei utilizan ges d'instrument folk, mai an dins sei tèxtes d'influéncias mitologicas ò istoricas fòrtas.
Si retròban dins lo folk metal lei memei sotacategorias que dins lo metal (ex : folk black, folk death...). Mai la màger part dei gropes s'inspiran dau metal extrèm deis annadas 1990, black metal ò death metal.
# Viking metal

Lo viking metal es un tèrme utilizat per descriure lo movement de gropes d'heavy metal, sustot lo folk metal, que sei tèmas son mai que mai la mitologia nordica, lei Vikings ò lo paganisme. La màger part dei gropes de viking metal son originaris d'Escandinàvia. Dins la musica dau viking metal, lei claviers son omnipresents e lo ritme es galopant. Lo viking metal es mai un concèpte liric e tematic qu'un genre musicau coma tau.
# Negură Bunget

Negură Bunget es un grop de black metal amb una tendéncia folk/pagan metal (de còups qualificat de black metal atmosferic ò melodic) format en 1995 a Timişoara en Romania. Lo nom ven dau romanés ancian, onte Negură significa "brumosa" e Bunget "selva".
Ara lo grope es establit en Alemanha.

## Ligams extèrnes

* Negura Bunget Music
# Hantaoma

Hantaoma es un grope de folk metal occitan e francés qu'es pasmens orientat vèrs lo black metal. Siguèt format a Tarba en Gasconha en 2004 per lei sòcis de Stille Volk. Hantaoma siguèt tanben lo nom chausit per aqueu grope per son premier album sortit en 1997. Aqueu nom ven dau tèrme "fantauma", que son d'èstres fantastics coma de paurs nuechencas, d'esperits de la natura ò encara de gènis de la montanha que siguèron crenhuts a passat temps per leis abitants dei Pirenèus.
# Lou Quinse

Lo Quinze (Lou Quinse en grafia locala) es un grop de rock metal d'Itàlia, de còps quitament qualificat de pagan metal, fondat en 2006 e ara establit a Turin dins lo Piemont, còsta Arpitania e las Valadas Occitanas. Es çò qu'explica que Lou Quinse canta mai que mai en occitan, en arpitan e en piemontés, las tres lengas localas emplegadas dins la region de Turin e que son tanben las lengas mairalas dels musicians del grop segon lor origina.
Lor musica mescla lo heavy metal e la musica folclorica occitana, de segur, la musica locala del patrimòni cisalpenc, ambe quitament d'influéncias bretonas celticas e tan plan mediterranencas.
A l'ora d'ara, e après qualques cambiaments de musicians, lo grop es compausat de Daniele Quaranta au cant, de Furio Sguayzer a l'acordeon, de Michele Tron a la flaüta e a la boha, de Ivan Di Vincenzo a las guitarras e au bouzouki irlandés, de Domenico Santoro a la bassa e de Davide Di Vincenzo a la batariá.

## Discografia

* 2010 : Rondeau de la Forca
* 2018 : Lo Sabbat

## referéncias

* ↑ https://www.folk-metal.nl/bands/l/lou-quinse/
# Bathory

Bathory siguèt un grope de metal suedés format a Estocòlme en mai de 1983. Lo grope aguèt una influéncia larga e es considerat coma l'un dei precursors dau black metal e l'inventor dau viking metal. Bathory èra a l'origina lo projècte d'un adolescent de 17 ans, Quorthon. Lo nom dau grope proven d'aqueu de la comtessa Erzsébet Báthory.
# Heavy metal

Lo heavy metal qu'ei un estil de musica afiliat au rock.

## Originas

Lo tèrme "heavy metal" ("metau pesuc") que vien deu vocabulari anglés de la guèrra. Que designa l'artilharia pesuga. En musica, qu'estó utilizat en purmèr per un jornalista musicau american entà parlar d'un concèrt de Jimi Hendrix a la fin de las annadas 1960. Viste, aquera expression qu'estó jutjada apropriada per designar la musica deus grops de hard rock mei puishents de l'epòca com Led Zeppelin, Deep Purple o Black Sabbath.

## NWOBHM

Au començar de las annadas 1980, navèths grops britanics que comencèn de har ua musica qui èra heavy metal mes qui s'esluenhava de la deus davancèrs de las annadas 1960 e 70. Qu'estón aperats "new wave of british heavy metal" ("navèra andada de heavy metal britanic") o NWOBHM. Los mei coneishuts d'aqueths que son Iron Maiden, Def Leppard, Judas Priest, Saxon, Venom ... Musicaument, qu'èran diferents per'mor qu'espudivan las influéncias blues deus grops mei ancians. Qu'èran tanben mei agressius, autant au nivèu deus ritmes com au nivèu deu cant o de las paraulas.

## Uei lo dia

Au dia de uei, qu'aperam heavy metal la musica influenciada peus grops de la segonda generacion e meilèu "hard rock" la deus grops de las annadas 1960 e 70 e deus lors continuators contemporanèus.

## Quauques grops famós

* Iron Maiden (Reiaume Unit)
* Def Leppard (Reiaume Unit)
* Saxon (Reiaume Unit)
* Judas Priest (Reiaume Unit)
* Manowar (Reiaume Unit)
* Killers (Baiona, Occitània e País Basc)
* ADX (França)
* Scorpions (Alemanha)

## Vejatz tanben

* Black metal
* Black metal sinfonic
* Death metal
* Folk metal
* Metal gotic
* New wave of british heavy metal
* Thrash metal
* Viking metal
# New wave of british heavy metal

La New wave of British Heavy Metal (o NWOBHM) qu'ei un corrent de musica qui apareishó au debut de las annadas 80. Evidentament que son grops de heavy metal britanics, coma per exemple Judas Priest, Motörhead, Saxon, Iron Maiden o Def Leppard.
# Aunac

Aunac es una anciana comuna francesa, situada dins lo departament de Charanta e la region de Novela Aquitània, ancianament de Peitau-Charantas.
Après la fusion emb Bayers e Chenommet, Aunac es una comuna delegada dins la comuna d'Aunac-sur-Charente. Aunac es lo chapluec.

## Toponimia

Las fòrmas ancianas son Hanaco en 1330 e 1374, Hanado en 1376, Onaco (non datat) e Ounaco al segle XIV. La fòrma de 1376 es l'indici d'una prononciacion de la finala en -at.
Segon l'abat Talbert, l'origina dau nom dau vilatge d'Aunac seriá un personatge gallo-roman Aunus ambe'l sufixe -acum, latinizacion dau sufixe gallés -aco(n). Aunac èra donc per Talbert una anciana granda propietat antica qu'aviá per mèstre Aunus. Segon Dauzat (qu'escriu aprèp Talbert), l'origina dau nom seriá lo mot latin alnus, « vèrnhe », ambe'l sufixe -acum. Per Dauzat, lo primièr element dau nom d'Aunac èra donc pas un nom de mèstre gallo-roman, mas un nom comun.

## Istòria

Sieti de chastelaniá en 1789, emb 9 parròfias (o partidas) dependentas.

## Administracion
### Lista daus maires

Lista daus maires successius :
| Periòde | Periòde | Identitat |
| 2001 | 2020 | Anne-Marie Cheminade |
| 19 | 2001 | |
| Totas las donadas non son pas encara conegudas. |||||

### Intercomunalitat
## Demografia

modificar « persona »  v · d · m 
Evolucion demografica Populacion comunala actuala (2013): 335, totala: 341 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 348 | 381 | 332 | 313 | 446 | | 441 | 506 | 527 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 537 | 504 | 464 | 502 | 503 | 505 | 519 | 530 | 452 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 431 | 439 | 409 | 348 | 352 | 354 | 388 | 337 | 317 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 340 | 318 | 317 | 327 | 292 | 297 | 335 | 341 | 346 357 |
| 2009 | 2010 |
| 353 363 | 370 380 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben
### Liams connexes

* Comunas de Charanta

### Liams externes
## Nòtas e referéncias

* ↑ Jean Nanglard, Livre des fiefs de Guillaume de Blaye, évêque d'Angoulême [« Liber feodorum »], t. 5, Société archéologique et historique de la Charente, 1905 (1èra ed. 1273), 404 p., p. 46,146,283,366,121, https://web.archive.org/web/20170322211319/http://www.guyenne.fr/ArchivesPerigord/Charente/Documents%20Charente/Livre_des_fiefs.htm#p46
* ↑ Jean Talbert, Origine des noms de lieux, 1928
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 20, a 2. Annay
* ↑ Série B - Cours et juridictions. Archives départementales de la Charente.
# Creissac

Creissac (en francés: Creyssac) es una comuna d'Occitània, dins la region istorica de Perigòrd, situada dins lo departament de Dordonha de la region de Novela Aquitània, ancianament d'Aquitània.

## Toponimia

La prononciacion es [krejː’ʂɒ]. Las fòrmas ancianas son Creyschac au segle XIII, Creichac en 1259, Turris (tor) de Creyssaco, en latin, en 1409. Creissac ven d'un nom gallic d'òme, latinizat, Crixsius, emb lo sufixe -acum [latinizacion dau sufixe celtic -acon]. Chantal Tanet e Tristan Hordé, puei lo site de las comunas de Dordonha chausissen Crixus + -acum$^,$$^,$. Creissac èra la propietat de Crixsius.
Xavier Delamarre cita los noms gallics Crixsos e tanben Crixsios (la latinizacion seriá pas necessària a la preséncia de iòd ?), « lo frisat ». Cita los resultats emb -acon, sens donar Creissac, mas solament Cressac (Charanta), que en realitat es un Creissac a l'origina (Creyssaco en 1298, Creyssac e Sancti Genesii en 1293 e 1400.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| març de 1989 | 2026 | Michel Desmoulin | divers mança | quadre daus trabalhs publics de l'estat |
| març de 1971 | 1989 | Bernard Borie | | comerciant |
| març de 1965 | 1971 | Eugène Mérigot | | |
| 1944 | 1965 | Joseph Duverneuil | | |
| | 1944 | | | |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 89, totala: 94 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 273 | 264 | 304 | 320 | 326 | 312 | 287 | 276 | 302 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 263 | 256 | 266 | 229 | 231 | 226 | 225 | 200 | 194 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 180 | 185 | 155 | 140 | 120 | 104 | 107 | 117 | 106 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 110 | 95 | 94 | 83 | 81 | 99 | 103 | 100 | 102 102 |
| 2009 | 2010 |
| 98 103 | 93 98 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* ↑ Sit Toponimia occitana
* 1 2 https://web.archive.org/web/20160810224143/http://communes-oc.cg24.fr/cantons/montagrier/CREYSSAC.htm
* 1 2 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 127
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 226, a Crécey-
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 128
* ↑ Jean Nanglard, Livre des fiefs de Guillaume de Blaye, évêque d'Angoulême [« Liber feodorum »], t. 5, Société archéologique et historique de la Charente, 1905, p. 166, 195, 203, legir en linha https://web.archive.org/web/20170322211319/http://www.guyenne.fr/ArchivesPerigord/Charente/Documents%20Charente/Livre_des_fiefs.htm#p166
* Portau de Perigòrd
# Fleurac

Fleurac es una comuna francesa, situada dins lo departament de Charanta e la region de Novela Aquitània, ancianament de Peitau-Charantas.

## Toponimia

Lo nom de la parròquia es atestat, sense data, de Floyraco. Es una latinizacion que revèla lo nom vertadièr, qu'èra *Floirac (la fòrma latina condreita seriá estada Floriacum, atestada endacòm mai). Lo nom coneguèt puèi una francizacion de tipe analogic, benlèu influenciada per fleur, « flor ».
Lo nom de Fleurac ven donc dau nom latin d'òme Florius (puslèu que Florus, qu'explicariá pas lo iòd de l'atestacion) ambe'l sufixe -acu(m), latinizacion dau sufixe gallés -aco(n). Fleurac èra donc probablament una anciana granda propietat antica que son mèstre èra Florius.

## Administracion
### Lista daus maires

Lista daus maires successius :
| Periòde | Periòde | Identitat | Etiqueta | Qualitat |
| 2008 | 2020 | Nicole Deschamphamlaère | SE etiqueta | ensenhaira |
| 1989 | 2008 | Michel Reboul | | |
| 19 | 1989 | | | |
| Totas las donadas non son pas encara conegudas. |||||
* Dempuèi la refòrma cantonala de 2014, aplicada en 2015, la comuna es demorada dins lo canton de Jarnac, agrandit.

## Demografia

modificar « persona »  v · d · m 
Evolucion demografica Populacion comunala actuala (2013): 249, totala: 250 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 349 | 400 | 422 | 379 | 392 | | 347 | 355 | 383 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 420 | 405 | 351 | 353 | 320 | 318 | 278 | 253 | 251 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 245 | 242 | 245 | 225 | 203 | 204 | 191 | 192 | 208 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 244 | 251 | 257 | 238 | 244 | 232 | 230 | 229 | 228 229 |
| 2009 | 2010 |
| 237 238 | 234 235 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* 2013 : 249 abitants (115 ab/km²)

## Veire tanben
### Liams connexes

* Comunas de Charanta

### Liams externes
## Nòtas e referéncias

* ↑ Jean Nanglard, Livre des fiefs de Guillaume de Blaye, évêque d'Angoulême [« Liber feodorum »], t. 5, Société archéologique et historique de la Charente, 1905 (1re éd. 1273), 404 p. https://web.archive.org/web/20170322211319/http://www.guyenne.fr/ArchivesPerigord/Charente/Documents%20Charente/Livre_des_fiefs.htm#p60
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984
* Portal de las comunas de França